
Linnavara tasuta kasutusse andmine
1. Asjaolud ja menetluse käik
KÜ Gerassimovi 24 esitas taotluse Narva 6. Kooli spordisaali juurdeehitise tasuta kasutusse andmisest. Juurdeehitise pindala on 65,7 m², arvestuslik üüritasu on 18,21 eurot kuus.
Ehitis seisab praegu tühjalt. Katus, uksed ja aknad on kahjustatud ja vajavad remonti. KÜ Gerassimovi 24 on nõus teha ehitise remonti omal kulul ja edaspidi kasutada ehitist korteriühistu vara hoidmiseks.

Antud küsimus oli vaadatud läbi Narva Linnavalitsuse linnavarakomisjoni 04.05.2011 istungil, protokolli nr 6 punkt 9. Komisjon otsustas nõustuda taotlusega ja anda Narva 6. Kooli spordisaali juurdeehitise tasuta kasutusse KÜ-le Gerassimovi 24.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3, 46.4 võib linnavalitsuse korraldusega linnavara kasutusse anda tasuta ja avaliku enampakkumiseta või eelläbirääkimisteta pakkumiseta tähtajatult mittetulundusühingutele.
3. Otsus

Anda Narva 6. Kooli spordisaali juurdeehitise tasuta kasutusse KÜ-le Gerassimovi 24 (registrikood 80152362) laoruumi korraldamiseks.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

